Koninkryk Aksum - Wikipedia
Die Koninkryk Aksum op sy hoogste
14°7′N 38°44′O﻿ / ﻿14.117°N 38.733°O﻿ / 14.117; 38.733Koördinate: 14°7′N 38°44′O﻿ / ﻿14.117°N 38.733°O﻿ / 14.117; 38.733
Godsdiens Arabiese politeïsme (voor-Aksumities tot 4de eeu)
Judaïsme (tot ca. 330)
Christendom (Ethiopies-Ortodokse Tewahedo Kerk; na ca. 330)
- ca. 100 Za Haqala (eerste bekende)
- ca. 940 Dil Na'od (laaste)
Historiese tydperk Oudheid, Middeleeue
- Stigting 100
- Verowering deur Gudit 960
- 350 1 250 000 km2
482 628 sq mi
Die Koninkryk Aksum (Ge'ez: Mangiśta Aksum) was 'n magtige antieke staat aan die Horing van Afrika. Die koninkryk het oor die hedendaagse lande Djiboeti, Eritrea, dele van Ethiopië (Tigray-streek), Soedan en Jemen gestrek. Die Koninkryk Aksum het in die 1ste eeu n.C. ontstaan en is in die 10de eeu deur Gudit, koningin van die Beta Israel, verower.
Die "Romeinse stele" of "Aksum-obelisk" in Aksum, Tigray-streek, Ethiopië
Tipiese Aksumitiese argitektuur: Die kerk van Debre Damo naby Aksum
Die hoofstad van die Koninkryk Aksum was Aksum in die noorde van Ethiopië en die amptelike taal was Ge'ez, 'n Semitiese taal. Die konings het na hulself verwys as "konings van die konings, konings van Aksum, Himjar, Rajdan, Saba, Salhen, Tsijamo, Beja en van Koesj". Aksum het 'n belangrike rol gespel binne die handelsroete tussen die Romeinse Ryk en die antieke Indië. Die Manigeïse-profeet Mani (274 n.C. oorlede) het na Aksum as een van die vier groot magte van sy tyd verwys; die ander was Persië, Rome en China.
Die Koninkryk Aksum het sedert die 4de eeu na homself as "Ethiopië" verwys en is later deur die Keiserryk van Ethiopië opgevolg. Volgens tradisies is die Koninkryk Aksum die beweerde rusplek van die Verbondsark en die tuiste van die koningin van Saba.
Die Aksumite het 'n aantal monumentale stele opgerig, ten doeleinde van 'n voor-Christelike godsdienstige gebruik. Onder Ezana (ca. 320–360) is Aksum gekersten. In die 7de eeu het vroeë Moslems van Mekka in die koninkryk 'n skuiling voor Koeraïsje vervolging gesoek, 'n reis wat in die Islamitiese geskiedenis bekend staan as die eerste Hidjra.
↑ (en) Turchin, Peter and Jonathan M. Adams and Thomas D. Hall: "East-West Orientation of Historical Empires and Modern States", bl. 222. Journal of World-Systems Research, Vol. XII, No. II, 2006
↑ (en) Dr. Stuart Munro-Hay,  Aksum: An African Civilisation of Late Antiquity. Chap. 11, Inscription DAE 8
↑ (en) Stuart Munro-Hay (1991). Aksum: An African Civilization of Late Antiquity (PDF). Edinburg: University Press. p. 57. Besoek op 1 Februarie 2013.
↑ (en) Paul B. Henze, Layers of Time: A History of Ethiopia, 2005.
↑ (en) Raffaele, Paul (Desember 2007). “Keepers of the Lost Ark?”. Smithsonian Magazine. Besoek op 5 April 2011.
Wikimedia Commons het meer media in die kategorie Koninkryk Aksum.
(en) “Aksum”. Encyclopædia Britannica. URL besoek op 12 Januarie 2019.
Ontsluit van "https://af.wikipedia.org/w/index.php?title=Koninkryk_Aksum&oldid=1894573"
Geskiedenis van Ethiopië
Geskiedenis van Soedan
Die bladsy is laas op 18 Januarie 2019 om 10:24 bygewerk.